als_Latn dik_Latn tur_Latn
Ndërsa kërcënimi terrorist është ne rritje veçanërisht pas sulmeve ne Europen Perëndimore, presidenti i SHBA, Barack Obama kërkon bashkëpunim mes vendeve per t’u përballur me ideologjitë qe radikalizojne njerëzit. Duke folur përpara përfaqësuesve nga 60 vende ne një samit tre ditor ne Shtëpinë e Bardhe, Obama deklaroi se Shtetet e Bashkuara nuk janë ne lufte me Islamin, por me njerëzit qe e kane shtrembëruar atë.
Obama thekson:
Asnjë fe nuk është përgjegjëse për terrorizmin. Njerëzit janë përgjegjës për dhunën dhe terrorizmin. Liderët e Shtetit Islamik dhe Al Kaeda-s nuk janë liderë fetare, por terroriste. T’i lidhesh këto grupe me Islamin do te thotë te biesh ne propagandën e tyre. Liderët myslimane duhet te bashkohen për te rrezuar premtimet false te ekstremizmit.
Obama theksoi se lufta kundër ekstremizmit nuk mund te fitohet vetëm përmes pushtetit ushtarak dhe u kërkoi komuniteteve myslimane te bëjnë me shume për te diskretituar idenë se vendet synojnë te shtypin islamin. E ndërsa ISIS vazhdon te godasë, Libia ka kërkuar nga Këshilli i Sigurimit i OKB-së, që te heqë embargon e armëve, në mënyrë që vendi te luftoje xhihadistet.
als_Latn als_Latn als_Latn als_Latn